b"\n_START_ARTICLE_\nArne Hodali\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nPo\xc4\x8ditnice je od \xc5\xa1estega leta pre\xc5\xbeivljal na taborjenju na Kornatih. O\xc4\x8de, zdravnik Milan Hodali\xc4\x8d, je zgradil majhno jadrnico in nekaj let kasneje \xc5\xa1e majhno hi\xc5\xa1ko na Kornatih. Od tod njegovo veselje do morja, jadranja, potapljanja. Leta 1975 je kon\xc4\x8dal Poljansko gimnazijo v Ljubljani in leta 1980 diplomiral na Biotehni\xc4\x8dni fakulteti na oddelku za Biologijo - pedago\xc5\xa1ka smer in pridobil naslov profesor biologije._NEWLINE_\xc5\xbde pred diplomo je za\xc4\x8del z aktivnim razstavljanjem fotografij in sodelovanjem v Foto grupi \xc5\xa0OLT._NEWLINE_Po diplomi sta s prijateljico Meto zgradila jadrnico, leta 1984 pa sta s prijatelji za\xc4\x8dela s prvim \xc4\x8darterjem na Jadranu._NEWLINE_Leta 1986 je postal ustanovni \xc4\x8dlan in aktivni sodelavec Trajne delovne skupnosti \xc2\xbbBRUT Film\xc2\xab\xc2\xa0v Ljubljani, kjer je sodeloval pri snemanju ve\xc4\x8djega \xc5\xa1tevila reklamnih spotov (Unior, Gorenjski tisk, Lek ...) in pri neodvisni \xc5\xa0KUC-ovi art produkciji. Leta 1987 se je vpisal v razvid samostojnih kulturnih delavcev Republi\xc5\xa1kega komiteja za kulturo kot poklic: Likovna dejavnost - delo fotografa._NEWLINE_Leta 1988 je za\xc4\x8del sodelovati s fotografom Bojanom Brecljem. Leta 1989, po petih poslovno uspe\xc5\xa1nih letih sta se z Meto naveli\xc4\x8dala \xc4\x8darterja, vse skupaj prodala in se tudi raz\xc5\xa1la. Januarja istega leta sta se s prijateljem fotografom Bojanom Brecljem odpravila v Indijo. Najela sta \xc4\x8doln in plula pribli\xc5\xbeno mesec in pol po Gangesu. Tukaj se je za\xc4\x8dela njegova profesionalna pot fotografa. Iz potovanja po Indiji sta pripravila osnutek fotografske monografije in od\xc5\xa1la na Frankfurtski knji\xc5\xbeni sejem. Zalo\xc5\xbenika nista na\xc5\xa1la, spoznala pa sta urednika \xc5\xa1vicarske revije Animan, ki jima je predlagal, da gresta poslikat reko Nil, in pot tudi financiral. Nato sta za isto revijo \xc5\xa1la \xc5\xa1e na reko Sepik na Papuo Novo Gvinejo. Arne je potem za njih naredil \xc5\xa1e dvajset razli\xc4\x8dnih reporta\xc5\xbe po celem svetu._NEWLINE_Leta 1990 se je preselil v Lausanne v \xc5\xa0vici in za\xc4\x8del delati v Parizu. Istega leta se je tudi o\xc5\xbeje specializiral za podvodno fotografijo in video snemanje. Na svoje prve jamske potope je povabil svetovnega rekorderja v jamskem potapljanju Olivierja Islerja, kjer je napravil tudi nekaj posnetkov \xc4\x8dlove\xc5\xa1ke ribice in leta 1991-1992 objavil reporta\xc5\xbeo v revijah v tujini. Reporta\xc5\xbeo je opazil tudi francoski re\xc5\xbeiser Christian Zuccarelli, s katerim sta nato leta 1998 o proteusu posnela tudi kraj\xc5\xa1i dokumentarni film._NEWLINE_Leta 1991 je postal novinar IFJ (International Federation of Journalists). Istega leta je postal tudi \xc4\x8dlan agencije \xc2\xbbGamma Press\xc2\xab\xc2\xa0iz Pariza (do leta 1993). Prvo veliko naro\xc4\x8dilo je dobil leta 1993, zgodba ob 30. obletnici atentata na John F. Kennedya, ko gresta z novinarjem pari\xc5\xa1ke agencije GLMR raziskovati v Ameriko \xe2\x80\x93 Dallas._NEWLINE_V letih od 1993 do 1995 je bil gostujo\xc4\x8di predavatelj za fotoreporterstvo na Parsons School of Design v Parizu. Leta 1994 se je preselil v Slovenijo in pri\xc4\x8del sodelovati z doma\xc4\x8dimi mediji._NEWLINE_Med letoma 1994 in 1995 je poro\xc4\x8dal iz Sarajeva in Mostarja kot vojni reporter. Od leta 1995 je jamar v jamarskem klubu DZRLJ in JK Gregor \xc5\xbdiberna/ Diva\xc4\x8da._NEWLINE_V letih 1995-2004 je bil \xc4\x8dlan agencije \xc2\xbbSaola press\xc2\xab\xc2\xa0in Explorer\xc2\xab\xc2\xa0iz Pariza._NEWLINE_Od leta 1997 je \xc4\x8dlan agencije \xc2\xbbNavalon\xc2\xab\xc2\xa0iz Z\xc3\xbcricha in \xc4\x8dlan multimedijske agencije \xc2\xbbCorbis\xc2\xab\xc2\xa0(Microsoft), ki je bila ustanovljena na pobudo Billa Gatesa. Od leta 1997 do 1999 je bil podvodni fotograf za tovarno ur Sector No Limits za fotografiranje svetovnih rekordov v jamskem potapljanju (Olivier Isler) in potapljanju na dah (Deborah Andollo). Od leta 1998 je imel ve\xc4\x8d fotografskih delavnic predvsem za poklicne fotografe in \xc5\xa1tudente na temo \xc2\xbbBarvna fotoreporta\xc5\xbea in njene osnovne zakonitosti\xc2\xab. 1998 leta je postal tudi \xc4\x8dlan agencije IPAK. Leta 2001 je izdal knjigo Potovanje v navidezno ogledalo._NEWLINE_Od leta 2003 je pripadnik specialnih enot ministrstva za obrambo v enoti tehni\xc4\x8dnih potaplja\xc4\x8dev._NEWLINE_Med arheolo\xc5\xa1kimi raziskavama v Ljubljanici, kjer so na\xc5\xa1li najstarej\xc5\xa1e ostanke \xc4\x8dloveka pri nas (stare 9500 let) je napisal reporta\xc5\xbeo, ki so jo odkupili v National Geographicu pod naslovom A River's Gifts (objavili januarja 2007 ). Leta 2006 je postal urednik fotografije pri slovenski izdaji revije National Geographic. Poleg tega pa je postal predavatelj  na Fakulteti za dru\xc5\xbebene vede v Ljubljani. Dve leti kasneje je dobil \xc4\x8dasni naziv docenta na Akademiji za umetnost. Od leta 2009 pa predava tudi na prvi \xc5\xa1oli za fotografe, in sicer Visoki \xc5\xa1oli za storitve (VIST) v Ljubljani.\n_START_SECTION_\nFotoreporta\xc5\xbee\n_START_PARAGRAPH_\nV regijah in dr\xc5\xbeavah\xc2\xa0: Evropa, Zdru\xc5\xbeene dr\xc5\xbeave Amerike, Rusija, Avstralija, Argentina, Kolumbija, Bolivija, Paragvaj, Afganistan, Pakistan, Gruzija, Armenija, Azerbajd\xc5\xbean, Kuba, Egipt, Sudan, Kamerun, Tanzanija, Madagaskar, Oman, Dubaj, Abu Dhabi, Gaza, Irak, Zanzibar, Indija, Andamanski otoki, Kitajska, Tajska, Nepal, Filipini, Indonezija, Bali, Papua Nova Gvineja, Irian Jaya, Kambod\xc5\xbea, \xc5\xa0ri Lanka, Maldivi.\n_START_SECTION_\nObjave - tujina\n_START_PARAGRAPH_\nNajpomembnej\xc5\xa1e objave v naslednjih revijah v tujini: National Geographic, Figaro Magazine, GEO (Nem\xc4\x8dija, Koreja, Francija, Brazilija, \xc5\xa0panija, Gr\xc4\x8dija), Paris Match, Marie Claire (tudi v \xc5\xa1estih mednarodnih edicijah iste revije), VSD, Newlook, Cosmopolitan, Stern, Liberation, Life (USA), Die Zeit, Grands Reportages, Cousteau Junior, Gala, Animan, Airone, Espresso, L'Illustr\xc3\xa9, Oggi, Sette-Corriere della Sera, Gioa, Qui Touring, The Earth Magazine, Nature, UWF, Mer et Oc\xc3\xa9ans, Oc\xc3\xa9ans, Apn\xc3\xa9a, Echo, Grand Air, Geodes, Science et Vie-Junior, Yachting, Tauchen, Unterwasser, Plongeurs International, Kosmos, Dictionnaire Robert, Atlante, Aqua, Historia, Abenteuer Natur, Volta ao Mundo, No Limits, Photo Image, Here, Hola, Hello Magazine, Altair, Integral, Wins-Japan, Ferenczy, Quo, Mail on Sunday, Das Tier, TI Magazin, Grands Espaces, Geografica Universal, Weekend Express, Physis, Nordfoto, Intermon, Blanco y Negro, Al Wasat, Saudi...\n_START_SECTION_\nObjave - Slovenija\n_START_PARAGRAPH_\nNajpomembnej\xc5\xa1e objave v slovenskih tiskanih medijih: Adria Airways inflight magazine, Delo, Sobotna priloga, National Geographic Slovenija, Mladina, Dnevnik, Glamur, Gloss, Ars Vivendi, Gea, Jana, Formart, Viva, Adrenalin, Grif, Pil, Flaneur, SBR, Playboy, Ona, Svet in ljudje, Horizont, ..."